b'\n_START_ARTICLE_\nSK Slavia Praga\n_START_PARAGRAPH_\nSK Slavia Praga, (\xc4\x8de\xc5\xa1ko: Sportovn\xc3\xad klub Slavia Praha \xe2\x80\x93 fotbal a.s. ali na kratko Slavia Praha) je \xc4\x8de\xc5\xa1ki nogometni klub iz Prage. Klub so 2. novembra 1892 ustanovili \xc5\xa1tudenti medicine v Vinohrady, predelu Prage in trenutno igra v 1. \xc4\x8de\xc5\xa1ki nogometni ligi._NEWLINE_Slavia je eden najuspe\xc5\xa1nej\xc5\xa1ih \xc4\x8de\xc5\xa1kih klubov. Osvojil je 5 naslove prvaka \xc4\x8de\xc5\xa1ke lige (1995/96, 2007/08, 2008/09, 2016/17, 2018/19), 6 naslovov prvaka \xc4\x8de\xc5\xa1kega prvenstva (1897 spomladi, 1897 jeseni, 1898, 1899, 1900, 1901), 7 naslovov prvaka \xc4\x8de\xc5\xa1kega pokala (1941, 1942, 1945, 1974, 1996/97, 1998/99, 2001/02), 13 naslovov nekdanje \xc4\x8de\xc5\xa1koslova\xc5\xa1ke lige (1925, 1928/29, 1929/30, 1930/31, 1932/33, 1933/34, 1934/35, 1936/37, 1939/40, 1940/41, 1941/42, 1942/43, 1946/47) in en naslov prvaka pokala Mitropa (1938). Najve\xc4\x8dja evropska uspeha kluba pa sta uvrstitev v polfinale Evropske lige v sezoni 1995/1996, kjer je bil pozneje bolj\xc5\xa1i francoski Bordeaux (0-1, 0-1) ter uvrstitev v Ligo prvakov v sezoni 2007/2008, kjer je v skupini z angle\xc5\xa1kim Arsenalom, \xc5\xa1pansko Sevillo in romunsko Steauo osvojil tretje mesto (1 zmaga, 2 remija, 3 porazi). Ta uvrstitev je klubu zagotovila nastop v \xc5\xa1estnajstini finala Evropske lige, tam pa je bil bolj\xc5\xa1i angle\xc5\xa1ki Tottenham Hotspur (1-2, 1-1)._NEWLINE_Doma\xc4\x8di stadion Slavie je Eden Arena, ki sprejme 20.800 gledalcev. Barvi dresov sta bela in rde\xc4\x8da. Nadimki nogometa\xc5\xa1ev pa so \xc4\x8cervenob\xc3\xadl\xc3\xad ("Rde\xc4\x8debeli"), Se\xc5\xa1\xc3\xadvan\xc3\xad ("Se\xc5\xa1iti") in V\xc4\x9b\xc4\x8dn\xc3\xa1 Slavia ("Ve\xc4\x8dna Slavia").\n_START_SECTION_\nRivalstvo\n_START_PARAGRAPH_\nNajve\xc4\x8dji rival Slavie je mestni tekmec Sparta Praga, s katerim imata Pra\xc5\xa1ki Derbi. Rival Slavie pa je tudi Bohemians 1905, saj je njihov stadion le kilometer stran od stadiona Slavie.'